Document ID: /roh_data/filtered/Billingualer_Corpus_interleaved-de-rm.jsonl.gz/246

This is a text translated from German to Rumantsch Grischun.
Neues Scheidungsrecht: Ja zur Anpassung des kantonalen Rechts

Anfang 2000 tritt das revidierte Zivilgesetzbuch (ZGB) in Kraft. Die wichtigste Neuerung betrifft das Scheidungsrecht. Bis dann muss das kantonale Recht angepasst werden. Die grossrätliche Vorberatungskommission unterstützt die Vorlage der Regierung und das vorgeschlagene Vorgehen einstimmig.

Ein Anpassen der kantonalen Bestimmungen zum Scheidungsrecht ist nach Auffassung der grossrätlichen Vorberatungs-Kommission zwingend nötig und soll aus zeitlichen Gründen in zwei Schritten erfolgen. Die Kommission hat unter dem Präsidium von Grossrat Andrea Brüesch und in Anwesenheit des zuständigen Regierungsrats Peter Aliesch die Botschaft zum Erlass von kantonalen Ausführungsbestimmungen beraten. Die Vorlage der Regierung wird dabei als ausgewogener Vorschlag beurteilt, der den Gerichten in allen Fällen ein sachgerechtes Vorgehen ermöglicht. Die Kommission unterstützt daher die Vorlage der Regierung.

Die kantonalen Ausführungsbestimmungen klären vor allem die Zuständigkeiten und das Verfahren. Das Bundesrecht enthält jedoch zahlreiche Regeln, die stark in das Verfahren eingreifen. Die Anpassung des kantonalen Rechts und die Koordination mit dem ordentlichen Verfahrensrecht ist daher nicht einfach. Der Vorschlag der Regierung beschränkt sich auf die zwingend vorgeschriebenen Anpassungen. Die Kommission unterstützt diese Absicht.

Die für die Umsetzung des neuen Scheidungsrechts nötigen Bestimmungen müssen Anfang 2000 in Kraft gesetzt werden. Daher schlägt die Regierung als Zwischenlösung vor, die Anpassung mit einer grossrätlichen Verordnung vorzunehmen. Im Rahmen der Gerichtsreform sollen gleichlautende Bestimmungen in das Gesetz (Einführungsgesetz zum ZGB) aufgenommen werden.

Beide Erlasse verwirklichen zwei Kernanliegen. Sie umfassen neben Zuständigkeitsfragen alle Bestimmungen über das Scheidungsverfahren und sind "benützerfreundlich" formuliert. Sie beschränken sich auf das Notwendige und tragen den Bemühungen Rechnung, die Gesetzgebung zu straffen. Die offene Formulierung erlaubt es auch, in der Praxis den Vorgaben des Bundesrechts nachzukommen und im Einzelfall die beste Lösung zu treffen.

Die Vorschläge der Regierung zur Gerichtsreform greifen im Wesentlichen die Lösungen des Vorentwurfs auf, die der Präsident des Kantonsgerichts, Alex Schmid, im Auftrag der Regierung erarbeitet hatte. Sie sind im Vernehmlassungsverfahren weitgehend auf Zustimmung gestossen.

Gremium: Grossrätliche Vorberatungs-Kommission

Quelle: dt Grossrätliche Vorberatungs-Kommission

Data: 21.09.1999

Nov dretg da divorzi: Gea per l'adattaziun dal dretg chantunal

L'entschatta da l'onn 2000 va en vigur il cudesch civil svizzer (CCS) revedì. La novaziun la pli impurtanta pertutga il dretg da divorzi. Fin là sto vegnir adattà il dretg chantunal. La cumissiun predeliberanta dal cussegl grond sustegna unanimamain il project da la regenza e la procedura proponida.

In'adattaziun da las disposiziuns chantunalas pertutgant il dretg da divorzi è tenor l'opiniun da la cumissiun predeliberanta dal cussegl grond stringentamain necessaria e duai succeder en dus pass per motivs temporals. Sut il presidi da deputà Andrea Brüesch ed en preschientscha dal cusseglier guvernativ cumpetent Peter Aliesch ha la cumissiun discutà la missiva pertutgant il relasch da las disposiziuns executivas chantunalas. Il project da la regenza vegn giuditgà en quest connex sco proposta equilibrada che pussibilitescha en scadin cas ina procedura adequata a las dretgiras. La cumissiun sustegna perquai il project da la regenza.

Las disposiziuns executivas chantunalas sclereschan surtut las cumpetenzas e la procedura. Il dretg federal cuntegna dentant numerusas reglas ch'han consequenzas considerablas per la procedura. I n'è perquai betg simpel d'adattar il dretg chantunal e da coordinar quel cun il dretg ordinari da procedura. La proposta da la regenza sa restrenscha sin las adattaziuns stringentamain prescrittas. La cumissiun sustegna questa intenziun.

Las disposiziuns ch'èn necessarias per realisar il nov dretg da divorzi ston vegnir messas en vigur l'entschatta da l'onn 2000. Perquai propona la regenza, sco soluziun intermediara, da far l'adattaziun cun agid d'ina ordinaziun dal cussegl grond. En il rom da la refurma da las dretgiras duain vegnir integradas disposiziuns identicas en la lescha (lescha introductiva tar il CCS).

Domadus decrets adempleschan dus giavischs principals. Els cumpiglian ultra da las dumondas da cumpetenza er tut las disposiziuns davart la procedura da divorzi ed èn formulads a moda "favuraivla per ils applitgaders". Els sa restrenschan sin il pli necessari e tegnan quint da las stentas per concentrar la legislaziun. La formulaziun averta permetta er d'ademplir en la pratica las prescripziuns dal dretg federal e da prender la meglra soluziun en il singul cas.

Las propostas da la regenza pertutgant la refurma da las dretgiras reprendan essenzialmain las soluziuns dal sboz preliminar ch'il president da la dretgira chantunala, Alex Schmid, ha elavurà per incarica da la regenza. En la procedura da consultaziun èn ellas vegnidas approvadas per gronda part.

Gremi: cumissiun predeliberanta dal cussegl grond

Funtauna: rg cumissiun predeliberanta dal cussegl grond

Data: 21.09.1999